Den romerske kurie

Den romerske kurie er Den katolske kirkes centrale forvaltning, med sæde dels i Vatikanstaten og dels i Rom. Curia betyder på middelalderlatin 'hof', og den romerske kurie var tidligere kendt netop som det pavelige hof.

Foruden at administrere den katolske kirke fungerer kurien også som Vatikanstatens statsforvaltning. Den er vokset gennem årene, på samme måde som den offentlige forvaltning i andre stater er. Dette skyldes både de øgede krav til statsforvaltninger, og at den katolske kirke selv er vokset. 

Kuriens indflydelse har også ændret sig, med et højdepunkt i den sidste del af den tid da paven havde verdslig magt i pavestaterne og i Rom. Dette endte i 1870 med foreningen af Italien, og situationen blev afklaret med Laterantraktaten af 1929, som regulerede forholdet mellem Vatikanstaten og Italien. Kurien havde længe administreret store dele af det centrale Italien, og da dette forsvandt gik den over til først og fremmest at være et støtteapparat for paven. 

Pave Johannes Paul 2. iværksatte i 1989 den seneste reform af kurien: den apostoliske konstitution Pastor Bonus.

Struktur 
Kurien består af fem forskellige hovedenheder: 
 Statssekretariatet
 Kongregationerne
 Domstolene
 De pavelige råd
 Den økonomiske forvaltning

De, der leder de forskellige enheder, er udnævnt af paven. Når en pave dør, bliver de automatisk afsat fra deres stillinger, men fortsætter med at fungere i dem, indtil en ny pave er valgt. Denne ordning er til for at paven frit skal kunne sammensætte sin administration ved tiltrædelsen. Normalt vil de fleste alligevel fortsætte i deres stillinger, men det er ikke usædvanligt med en del udskiftninger ved pavevalg.

Statssekretariatet 
Statssekretariatet blev grundlagt i det 15. århundrede som pavens kancelli. Dets hovedopgave er at udføre regeringsfunktioner for Vatikanstaten. Det består af to afdelinger: afdelingen for almindelige anliggender, som arbejder med de indre anliggender, og afdelingen for relationer med staterne, som fungerer som udenrigsdepartement. Vatikanets diplomatiske tjeneste er underlagt sidstnævnte afdeling.

Lederen for sekretariatet er statssekretæren, som har noget nær samme position som en regeringschef i andre lande. Den nuværende statssekretær er kardinal Bertone

Kongregationerne 
Kongregationerne er afdelinger som har ansvar for specielle sider af den kirkelige administration. De kan sammenlignes med departementer i en sædvanlig statsforvaltning, men med den forskel at de er oprettet for at tage sig af forskellige sider af det kirkelige styre og dermed får ganske andre områder at beskæftige sig med. Hvilke kongregationer der findes har ændret sig gennem tiden, og de som findes nu er:

 Kongregationen for troslæren 
Tidligere Det hellige kontor, og før det Den romerske inkvisition. Ansvar for spørgsmål som angår tro og moral. 
 Kongregationen for østkirkerne
Ansvar for de orientalske katolske kirker
 Kongregationen for gudstjenesten og sakramentsordningen
Ansvar for liturgi, gudstjenesteordninger, forvaltning af sakramenterne.
 Kongregationen for helligkåringer
Ansvar for helligkåringssager
 Kongregationen for biskopperne
Ansvar for kontakt med biskopperne, forberedelse af bispeudnævnelser
 Kongregationen for folkenes evangelisering (Propaganda Fide, eg. 'Troens udbredelse')
Ansvar for den katolske missionsvirksomhed
 Kongregationen for gejstligheden
Ansvar for præsteskabet
 Kongregationen for institutter for konsekreret liv og selskaber for apostolisk liv
Ansvar for ordensvæsenet
 Kongregationen for katolsk uddannelse
Ansvar for katolske uddannelsesinstitutioner

Domstolene 
Der er tre domstole i kurien:

 Den apostoliske skriftemålsdomstolen
 Poenitentiaria Apostolica, kan give præster tilladelse til at formidle absolution i skriftemålet for visse specielt alvorlige synder.
 Den højeste tribunal for den apostoliske signatur
Kirkens højesteret, som kan efterprøve andre kirkelige domstoles processer.
 Den romerske rota
Appeldomstol for beslutninger fattet på bispedømmeniveau, f.eks. i sager om ægteskabsnullitet

De pavelige råd 
Det findes tolv pavelige råd:

 Det pavelige råd for lægfolket
 Det pavelige råd for fremme af kristen enhed
 Det pavelige råd for familien 
 Det pavelige råd for retfærdighed og fred 
 Det pavelige råd "Cor Unum" 
 Det pavelige råd for den pastorale omsorg for migranter og rejsende 
 Det pavelige råd for den pastorale assistance til helsearbejdere 
 Det pavelige råd for tolkningen af lovtekster 
 Det pavelige råd for den interreligiøse dialog 
 Det pavelige råd for kulturen

Den økonomiske forvaltning 
Den økonomiske forvaltning består af fem afdelinger:

 Prefekturet for Den hellige stols økonomiske anliggender
Fungerer som kuriens finansdepartement
 Administrationen af Den apostoliske stols patrimonium
Forvalter kirkens ejendomme og andre ejendele
 Det apostoliske kammer
Har i dag kun en lille rolle til daglig, men når en pave dør er de ansvarlige for at redegøre for Den hellige stols økonomiske situation
 Kardinalrådet for studiet af Den hellige stols organisatoriske og økonomiske problemer
Kontrolorgan for granskning og godkendelse af fagøkonomernes anbefalinger
 Finansinstituttet for religiøse arbejder

Styringsorganer uden for kurien 
Enkelte styringsorganer står formelt set udenfor kurien, men er alligevel del af kirkens og Vatikanstatens øverste styringsorganer, og er nært knyttet til kurien både praktisk og personalemæssigt.

De pavelige kommissioner 
 Den pavelige kommission for bevaring af den kunstneriske og historiske arv 
 Den pavelige kommission for hellig arkæologi 
 Den pavelige Bibelkommission 
 Den pavelige kommission for revision og emendation af Vulgata 
 Den internationale teologiske kommission 
 Den pavelige komité for internationale eukaristiske kongresser 
 Den pavelige kommission for historiske videnskaber 
 Den pavelige kommission "Ecclesia Dei" 
 Den Romerske Kuries disciplinære kommission 
 Den pavelige kommission for Vatikanstaten

Bispesynoden 
Bispesynoden består af lederne for de nationale bispekonferencer, kuriens kardinaler og enkelte andre personer som er udnævnt af paven. Synoden sammentræder hvert tredje år, eller oftere efter behov.

Kontorerne 
 Det apostoliske kammers kontor
 Administrationen for Den hellige stols patrimonium
 Prefekturet for Den hellige stols økonomiske anliggender
 Prefekturet for det pavelige hushold
 Kontoret for pavelige liturgiske fejringer

Noter

Eksterne henvisninger 
 Hjemmeside for Den romerske kurie: på tysk  og på engelsk 
 Katolsk Minileksikon 

Romerskkatolske kirke